**Līguma projekts**

Pielikums Nr.1

Kritērijiem valsts SIA "Latvijas Televīzija" un valsts SIA "Latvijas Radio"

veidoto un pārraidīto ziņu un informatīvi analītisko raidījumu nodošanai

bezatlīdzības lietošanā citiem elektroniskajiem plašsaziņas līdzekļiem

**LĪGUMS**

**Nr.\_\_\_\_\_\_\_/20\_\_\_\_**

**valsts SIA "Latvijas Televīzija" veidoto un pārraidīto ziņu un/vai informatīvi analītisko raidījumu pārraidīšanai**

Datums skatāms laika zīmogā 202\_\_.gada \_\_\_.\_\_\_\_\_\_\_\_

**Sabiedrisko elektronisko plašsaziņas līdzekļu padome**, reģistrācijas numurs 40900037388, juridiskā adrese: Meistaru iela 10, Rīga, LV – 1050, (turpmāk – SEPLP), kuru pārstāv tās priekšsēdētājs Jānis Siksnis, no vienas puses un

\_\_\_\_\_\_\_\_\_\_\_\_\_\_\_\_, reģistrācijas numurs \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_, (turpmāk – Uzņēmējs), kuru saskaņā ar \_\_\_\_\_\_\_\_\_\_\_\_\_\_\_\_ pārstāv Vārds, Uzvārds, no otras puses,

ievērojot Ukrainas civiliedzīvotāju atbalsta likuma 10.1 pantā un Covid-19 infekcijas izplatības pārvaldības likuma 37.1 pantā paredzēto iespēju, ka: [..] Sabiedrisko elektronisko plašsaziņas līdzekļu padome atbilstoši Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 6. punktam var pieņemt lēmumu par sabiedrisko elektronisko plašsaziņas līdzekļu veidoto un pārraidīto ziņu un informatīvi analītisko raidījumu vai to daļu nodošanu bezatlīdzības lietošanā citiem elektroniskajiem plašsaziņas līdzekļiem iekļaušanai to programmās [..];

ņemot vērā, ka sabiedrisko elektronisko plašsaziņas līdzekļu satura nodošana citiem elektroniskajiem plašsaziņas līdzekļiem ir uzskatāma par publisko resursu piešķīrumu un tādējādi ir piemērojami Komercdarbības atbalsta kontroles likuma 5., 7.panta noteikumi par publisko resursu piešķiršanu;

ievērojot, ka SEPLP ir konstatējusi, ka sabiedrisko elektronisko plašsaziņas līdzekļu satura nodošana citiem elektroniskajiem plašsaziņas līdzekļiem nodrošina tādu pakalpojumu, kas svarīgs iedzīvotājiem un tādējādi ir piemērojami Eiropas Komisijas 2011. gada 20. decembra lēmuma Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES) (turpmāk – EK lēmums) 4., 5., 6., 8., 9.pantā minētie nosacījumu;

kā arī pamatojoties uz SEPLP pieņemto \_\_.\_\_.20\_\_. lēmumu (turpmāk – Lēmums) Nr.\_\_/\_\_-\_\_ par nodošanu bezatlīdzības lietošanā, noslēdz šādu līgumu (turpmāk – Līgums)

1. **LĪGUMA PRIEKŠMETS**
   1. Līgums nosaka Uzņēmēja tiesības, pienākumus un atbildību, SEPLP Lēmuma izpildes ietvaros pārraidīt **valsts SIA "Latvijas Televīzija" (turpmāk – LTV** veidotos un pārraidītos ziņu un informatīvi analītiskos raidījumus\_\_\_\_\_\_\_\_\_\_\_\_\_\_\_\_\_\_ (turpmāk – arī Raidījums/Raidījumi), šā Līguma darbības laikā, kā arī atbilstoši SEPLP apstiprinātajiem "Kritēriji valsts SIA "Latvijas Televīzija" un valsts SIA "Latvijas Radio" veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem" (2022.gada 21.julija Lēmums Nr.\_\_\_/1-1) un starp Uzņēmēju un **LTV** noslēgtu vienošanos par **LTV** veidoto un pārraidīto ziņu un informatīvi analītisko raidījumu \_\_\_\_\_\_\_\_\_\_\_\_\_ nodošanu bezatlīdzības lietošanā.
   2. Līguma mērķis ir saskaņā ar Ukrainas civiliedzīvotāju atbalsta likuma 10.1 pantā noteikto, kā arī saskaņā ar Covid-19 infekcijas izplatības pārvaldības likuma 37.1 pantā noteikto un atbilstoši minēto normatīvo aktu noteiktajai mērķim un būtībai, kā arī ievērojot citus saistošus normatīvos aktus, nodrošināt pakalpojumu ar vispārēju tautsaimniecisku nozīmi sniegšanu Latvijas sabiedrībai vai tās atsevišķām grupām, apstākļos, kad ir ierobežotas vai nav pietiekami nodrošinātas sabiedrības vai kādas tās grupas tiesības operatīvi saņemt uzticamu un kvalitatīvu informāciju par jau pieejamajiem un vēl nepieciešamajiem atbalsta pasākumiem Ukrainas civiliedzīvotājiem, kā arī par vispārēja atbalsta sniegšanu Ukrainas sabiedrībai, lai veicinātu Latvijas informatīvās telpas aizsardzību un Latvijas sabiedrības informēšanu par atbalsta sniegšanu Ukrainas civiliedzīvotājiem un aktuālajiem notikumiem par karu Ukrainā, vai arī saistībā ar Covid–19 infekcijas izplatību tās izplatīšanas laikā.
2. **UZŅĒMĒJA TIESĪBAS UN PIENĀKUMI**
   1. Uzņēmējs apņemas nodrošināt regulāru bezatlīdzības lietošanā nodoto Raidījumu pārraidīšana, atskaņojot visus bezatlīdzības lietošanā nodotos Raidījumus, neveicot to atskaņošanu izlases kārtībā, izņemot ārpus kārtas veidotus raidījumus.
   2. Uzņēmējs nodrošina, ka Raidījumi tiek pārraidīti tikai Uzņēmēja lineārajās programmās (jebkuru citu platformu izmantošana, tajā skaitā pakalpojumi pēc pieprasījuma, arhivēšana, kā arī atkārtojumi ir aizliegta).
   3. Uzņēmējs nodrošina, ka Raidījumi tiek pārraidīti vienā veselumā, pirms un pēc pārraidīšanas nodrošinot atdalošo signālu izvietošanu. Raidījumos nedrīkst atskaņot reklāmas, tostarp, arī pašreklāmas, kā arī jebkāda cita veida paziņojumus.
   4. Uzņēmējs nodrošina, ka LTV ziņu un informatīvi analītisko raidījumu saturs tiek pārraidīts kopā ar atdalošo galvu (ziņu un informatīvi analītiskajiem raidījumiem) un programmas "LTV1", "LTV7", rus.LSM.lv platformas vai citiem logo, kas tiek attēlots Raidījumā un ir skaidri nodalīts ekrāna augšdaļā un nepārklājas ar Uzņēmēja programmas vai jebkādu citu logo.
   5. Uzņēmējs nodrošina, ka LTV veidotie Raidījumi tiek izmantoti vienīgi pilnā apjomā kā vienots veselumu (tas attiecināms arī uz slīdošo rindu), ja vien ar SEPLP un LTV nav saskaņota cita raidījumu izmantošanas kārtība.
   6. LTV saturu ir aizliegts pārveidot, t.sk. rediģēt, izmantot daļēji vai pa daļām, papildināt, iekļaut citā saturā, veidot komentārus par saturu u.tml..
   7. Uzņēmējs nodrošina nodota satura – Raidījumu, saņemšanas un pārraidīšanas tehniskās iespējas un pārraidīšanas nemainīgi augstu kvalitāti.
   8. Jebkuras Raidījumu nodošanu, tostarp pieteikuma un atteikuma audiofailu izgatavošanu, saistītas izmaksas sedz Uzņēmējs.
   9. LTV saturs ir jāpārraida šādā kārtībā:
      1. ziņas tiek pārraidītas operatīvi vismaz pēc 30 minūšu gara laika posma pēc ziņu un raidījumu pārraidīšanas beigām LTV programmās un atdalot tos no Uzņēmēja pārraidītajām ziņām un raidījumiem, bet ne vēlāk kā 3 stundu laikā no to pārraidīšanas LTV programmā vai līdz nākamajam ziņu izlaidumam (ziņu atkārtojumi netiek pieļauti);
      2. informatīvi analītiskais raidījums Uzņēmēja programmā tiek pārraidīts 24 stundu laikā no tā pārraidīšanas LTV programmā (raidījuma atkārtojumi netiek pieļauti);
      3. LTV programmu "LTV1" un "LTV7" programmu signāls tiek nodrošināts brīvi pieejamā bezmaksas zemes apraidē.
      4. Uzņēmējam ir pienākums pēc SEPLP pieprasījuma un SEPLP norādītos termiņos sniegt rakstveida paskaidrojumus par Lēmuma izpildes gaitu, tai skaitā par Kritērijos noteikto noteikumu ievērošanu.
      5. Uzņēmējam ir tiesības saņemt Raidījumus bezatlīdzības lietošanā Lēmumā un Līgumā noteiktajā termiņā, ja ir izpildīti visi Līgumā un normatīvajos aktos noteiktie priekšnosacījumi to nodošanai.
3. **LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**
   1. Līgums stājas spēkā pēc tā abpusējas parakstīšanas un ir spēkā līdz SEPLP Lēmumā norādītajam termiņam.
   2. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.
   3. Līdzējs var vienpusēji izbeigt Līgumu pirms termiņa, rakstveidā brīdinot par to otru Līdzēju ne mazāk kā 1 (vienu) mēnesi iepriekš.
   4. SEPLP ir tiesīga vienpusēji izbeigt Līgumu un lemt par bezatlīdzības lietošanā nodoto Raidījumu lietošanas izbeigšanu, ja Uzņēmējs neievēro Kritērijus, Līgumu, vai SEPLP lēmumā norādīto, vai pastāv pamatotas aizdomas, ka Uzņēmējs izmanto bezatlīdzības lietošanā nodotus Raidījumus tam neparedzētiem mērķiem, vai, ja elektroniskajam plašsaziņas līdzeklim ir ierosināts maksātnespējas process, tiesiskās aizsardzības process, tas ir likvidēts, vai tas ir iekļauts sankcijām pakļauto vai ar to saistīto personu sarakstā, vai ir zudusi Raidījumu nodošanas nepieciešamība.
   5. Iepriekšējā punktā noradītajos gadījumos SEPLP pēc savas iniciatīvas, vai pēc attiecīgas informācijas saņemšanas no trešajām pusēm un izvērtējot pārkāpumu būtiskumu, ir tiesīga lemt par bezatlīdzības lietošanā nodoto Raidījumu lietošanas pārtraukšanu un Līguma izbeigšanu ar Uzņēmēju, neatlīdzinot Uzņēmējam nekādus zaudējumus.
4. **CITI NOTEIKUMI**
   1. Līdzēji apņemas visus jautājumus, kas saistīti ar Līguma izpildi, risināt pārrunu ceļā, bet, ja pārrunas nav bijušas sekmīgas, strīdu izskata tiesa Latvijas Republikas normatīvajos aktos noteiktajā kārtībā.
   2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.
   3. Līdzējam, kuram kļuvis neiespējami izpildīt saistības nepārvaramas varas apstākļu dēļ, 3 (trīs) darba dienu laikā rakstveidā jāpaziņo otram Līdzējam par šādu apstākļu rašanos vai izbeigšanos. Ja minētie apstākļi ilgst ilgāk par 1 (vienu) mēnesi, tad Līdzējiem ir tiesības vienpusējā kārtā atkāpties no Līguma.
   4. Līgums uz \_\_\_\_ (\_\_\_\_) lapām sagatavots un parakstīts elektroniski un glabājās pie katras no Pusēm elektroniskā formātā.
5. **LĪDZĒJU REKVIZĪTI**

|  |  |
| --- | --- |
| **SEPLP:**  (paraksts\* un citi rekvizīti)  **Jānis Siksnis** | **UZŅĒMĒJS**:  (paraksts\* un citi rekvizīti)  **Vārds Uzvārds** |

|  |  |
| --- | --- |
|  |  |

\* Dokuments parakstīts ar drošu elektronisko parakstu, kas satur laika zīmogu. Dokumenta abpusējas parakstīšanas datums ir pēdējā parakstītāja pievienotā laika zīmoga datums un laiks.